காரியங்கள் தலைகீழாக நடக்கிறது.அநேகருக்கு இப்போதுதான் வெளிச்சம் உண்டாகிறது.ஞாயிற்றுக்கிழமைக்கும், திங்கள்-சனி வரை நாம் செய்கிற வேலைக்கும் நெருங்கிய தொடர்பு இருக்கிறது.ஆவிக்குரிய ஜீவியம் என்பது வெறும் ஞாயிற்றுக்கிழமை சபைக்கு வந்து "அல்லேலூயா" என்று சொல்லுவது அல்ல. ஆவிக்குரிய ஜீவியம் என்பது நம்முடைய மொத்த வாழ்க்கை.நம்முடைய ஆவி, ஆத்துமா, சரீரம், குடும்பம், பொருளாதாரம், கையின் பிரயாசம் எல்லாம் அதில் இருக்கிறது.இதை மனதில் வைக்க வேண்டும்.ஆக, வேலையைக் குறித்த போதனையைக் கவனிக்க வேண்டும்.வேலை மிகவும் முக்கியமான விஷயம்.வேலையின் மூலமாகத்தான் இந்த உலகத்தில் பெரிய தாக்கத்தை நாம் ஏற்படுத்த முடியும்.நாம் இந்த உலகத்தில் உப்பாக, வெளிச்சமாக இருக்க வேண்டுமென்றால் நம்முடைய வேலையை அதற்கு ஒரு கருவி போன்று கர்த்தர் கொடுத்திருக்கிறார்.இதை அங்கீகரிக்காமல் வேலை முக்கியமில்லை, நான் நடத்துகிற Bible Study தான் முக்கியம் என்று சில போதகர்கள் சொல்லுகிறார்கள்.அந்த Bible Study-க்கு 10 பேர் கூட வருவதில்லை, ஆனால் ஆயிரம் பேர் கூட வேலை செய்கிறீர்கள்.போதகர்கள், அந்த வேலை முக்கியமில்லை என்கிறார்கள்.நீங்கள் வேலையில் குறைந்தது 8 மணி நேரம் வேலை செய்கிறீர்கள்.அது முக்கியமில்லை என்றும் அவர்கள் சொல்லுகிறார்கள்.ஆனால் வேதம், அதுதான் முக்கியம் என்று சொல்லுகிறது.வேலையைக் குறித்து ஜான் ஸ்டாட் என்கிற மிகப்பெரிய போதகர் இவ்வாறு சொல்லுகிறார்:"Work is the expenditure of energy in the service of others, which brings fulfilling to the worker, benefit to the community, and glory to God".அதாவது, மற்றவர்களுக்காக சேவை செய்கிறதிலே நம்முடைய சக்தியை செலவிடுவதுதான் வேலை.அது அந்த வேலையைச் செய்கிறவனுக்குநிறைவையும், சமுதாயத்திற்கு நன்மையையும், தேவனுடைய நாமத்திற்கு மகிமையையும் கொண்டுவருகிறது.